Nidelva (Trøndelag)

Nidelva (sørsamisk: Nïejtejohke) er en elv i Trondheim kommune i Trøndelag. Elva er 31,2 kilometer lang, og renner nordover fra Selbusjøen til munningen i Trondheimsfjorden i sentrum av Trondheim. Nidelva er nederste del av Nea-Nidelvvassdraget, som har en total lengde på 176,56 kilometer og et nedbørfelt på . Middelvannføringen ved munningen er .

Elva er sentral i Oskar Hoddøs kjente vals «Nidelven stille og vakker du er».

 Elvas løp 
Nidelva har sitt utspring fra Bjørsjøen, lengst vest i Selbusjøen. Ved Hyttfossen ligger Hyttfossen dam som regulerer vannstanden i Selbusjøen. Nedenfor Hyttfossen ligger Løkaunet kraftstasjon, og elva renner videre forbi Svean kraftstasjon og passerer vest for Klæbu sentrum. Lengre mot nord i Klæbu ligger Fjæremsfossen med dam og kraftstasjon. Derfra renner den nordover forbi Tiller til Leirfossene hvor det er tre vannkraftverk. Etter Nedre Leirfossen har elva et svingete og meandrerende løp forbi Stavne og gjennom Trondheim sentrum. Den når Trondheimsfjorden ved Brattøra (nær Trondheim sentralstasjon).

 Navnet 
Betydningen av elvenavnet er omdiskutert og ikke sikkert tolket. Første del, Nid, norrønt Nið, har også gitt navn til Nidarholm, Nidarnes og Nidaros.Sandnes, Jørn; Stemshaug, Ola (2007): Norsk stanamnleksikon, 4. utg., Oslo: Det Norske Samlaget, ISBN 978-82-521-4905-0; s. 329-330. Ifølge Norsk stadnamnleksikon kan det bety: 

 fra adverbet ned, norrønt niðr, «elva som ligger langt nede» (i henhold til Oluf Rygh);
 i slekt med gotisk nidwa (hunkjønnsord), «rust»; eller
 med latin nitere, «skinne», nitor (hankjønnsord), «skinn», altså «den skinnende elva» (i henhold til Elof Hellquist);
 fra nyislandsk niður (hankjønnsord), norrønt *niðr (hankjønnsord?), «elvebrus», «den brusende elva» (i henhold til Magnus Olsen);
 fra et indoeuropeisk rotord */nid/-, «strømme, flyte» (i henhold til  Jørn Sandnes).

 Fiske 
Næringsproduksjon for fisk er stor og dette gir tildels stor fisk av god kvalitet. I den øverste delen av Nidelva er det ørretfiske som dominerer, og mellom Nedre- og Øvre Leirfoss er det foreløpig fritt fiske.Trondheim og omegn fiskeadministrasjon, Nidelva-innlandsfiskedelen 

De nederste åtte kilometrene av Nidelva er lakseførende. Den lakseførende strekningen går gjennom Trondheim sentrum opp til Nedre Leirfoss. Nidelva har en storvokst laksestamme, og nesten hvert år blir det fanget laks på over 20 kilo. Rekordlaksen er fra 1951 og var på 31,8 kg. Fangstene er også gode, årlig fanges det mellom 3 og 10 tonn laks.Trondheim og omegn fiskeadministrasjon, Nidelva-laksefiske 

 Elvepadling og surfing 
Nidelva er populær for elvepadling,Nidelva | NIDELVA PADLEKLUBB og har både nybegynnerstrekninger og partier for mer erfarne padlere.

Under Sluppenbrua ligger Sluppenbølgen som er egnet for elvesurfing på surfebrett. Den fungerer bra ved vannføring på omtrent 140 kubikkmeter per sekund. Så høy vannføring fås gjerne ved snøsmeltingen om våren eller når det er kraftig nedbør, men er også avhengig av hvor mye vann som slippes fra Øvre og Nedre Leirfoss kraftverk. Ellers kan det være utfordrende å surfe uten tau. Nidelva har de eneste kjente surfetilbudene i umiddelbar nærhet til Trondheim, men det hender også at det er mulig med fjordsurfing i Trondheim når det er kraftig vind. Sluppenbølgen ble endret under en reparasjon av brua og er nesten flatet ut.

 Referanser 

 Eksterne lenker 

 Trondheim og omland fiskeadministrasjon (TOFA)

Kategori:Elver i Trondheim
Kategori:Nea-Nidelvvassdraget